Bredo Henrik Berntsen
Store norske leksikon,Kunst og estetikk,Arkitektur og landskap,Arkitekter og arkitektur-institusjoner,Norske arkitekter og arkitektkontorer fra 1900 til i dag
Bredo Henrik Berntsen var en norsk arkitekt. Han ble utdannet ved Statens håndverks- og kunstindustriskole i Oslo og etablerte egen praksis fra 1915.
Han stod bak en rekke større industri- og næringsbygg i Oslo, som for eksempel Havnelageret i Bjørvika (1916–1920), Kornsiloen på Vippetangen (1912–1913, revet i 1977) og lager- og ekspedisjonsbygningen for Amerikalinjen (1923–1925).Berntsen var en foregangsmann ved introduksjonen av byggetekniske nyvinninger på starten av 1900-tallet. Således var Kornsiloen landets eldste bygning i armert betong, mens Havnelageret, på sin tid Europas største betongbygning, er det første eksempelet på bruk av betongsøyler og flatedekker her i landet. Han hadde en rekke tillitsverv, og ble i 1965 posthumt tildelt «Betongtavlen» for Havnelageret. Les mer i Store norske leksikon Bredo Berntsen i Norsk biografisk leksikon Bredo Berntsen i Norsk kunstnerleksikon arkitektur i Norge arkitektur